ที่ มท ๐๘๑๐.4/ ว กรมส่งเสริมการปกครองท้องถิ่น  
 ถนนนครราชสีมา เขตดุสิต กทม. ๑๐๓๐๐



มีนาคม 2566

เรื่อง การสำรวจพื้นที่เสี่ยงขาดแคลนน้ำเพื่อการอุปโภคบริโภค ปี 2566

เรียน ผู้ว่าราชการจังหวัด ทุกจังหวัด

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท 0810.4/ว 568 ลงวันที่ 8 กุมภาพันธ์ 2566

สิ่งที่ส่งมาด้วย สำเนาหนังสือกรมป้องกันและบรรเทาสาธารณภัย ด่วนที่สุด ที่ มท 0624/ว 30   
 ลงวันที่ 3 มีนาคม 2566 จำนวน 1 ฉบับ

ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งให้องค์กรปกครอง ส่วนท้องถิ่นพิจารณาดำเนินการตามข้อสั่งการกองบัญชาการป้องกันและบรรเทาสาธารณภัยแห่งชาติ ในการเตรียมการป้องกันและแก้ไขปัญหาภัยแล้ง ปี 2566 ความละเอียดแจ้งแล้ว นั้น

กรมส่งเสริมการปกครองท้องถิ่นได้รับแจ้งจากกรมป้องกันและบรรเทาสาธารณภัยว่า กองอำนวยการป้องกันและบรรเทาสาธารณภัยกลางได้แจ้งให้กองอำนวยการป้องกันและบรรเทาสาธารณภัยจังหวัด ดำเนินการสำรวจพื้นที่เสี่ยงขาดแคลนน้ำเพื่อการอุปโภคบริโภค ปี 2566 ในระดับหมู่บ้าน/ชุมชน โดยขอความร่วมมือเน้นย้ำหน่วยงานในระดับพื้นที่ให้ความสำคัญกับการสำรวจพื้นที่เสี่ยงขาดแคลนน้ำ เพื่อการอุปโภคบริโภค ปี 2566 ให้เป็นไปตามระยะเวลาที่กำหนดเพื่อให้การประเมินภาพรวมสถานการณ์ความเสี่ยงขาดแคลนน้ำเพื่อการอุปโภคบริโภคของประเทศเป็นไปอย่างมีประสิทธิภาพ จึงขอความร่วมมือจังหวัดแจ้งให้องค์กรปกครองส่วนท้องถิ่นพิจารณาดำเนินการในส่วนที่เกี่ยวข้องต่อไป รายละเอียดปรากฏ ตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองพัฒนาและส่งเสริมการบริหารงานท้องถิ่น

กลุ่มงานส่งเสริมการพัฒนาโครงสร้างพื้นฐาน

โทร. ๐-๒๒๔๑-๙๐๐๐ ต่อ ๔๑๑๖

ไปรษณีย์อิเล็กทรอนิกส์ saraban@dla.go.th

ผู้ประสานงาน น.ส.รุจิรา กองลาแซ 083-2867885